टी-20 किंग सूर्यकुमार का लगातार दूसरा गोल्डन डक, स्टार्क के आगे बेबस इंडियन बैटर्स
IND vs AUS 2nd ODI Vizag Moments | Mitchell Starc Smith Catch, ऑस्ट्रेलिया के मिचेल स्टार्क ने 5 विकेट लिए, इस प्रदर्शन के लिए उन्हें प्लेयर ऑफ द मैच का अवॉर्ड दिया गया।
ऑस्ट्रेलिया ने दूसरे वनडे में भारत को 10 विकेट से हरा दिया। टॉस हारकर पहले बैटिंग करने उतरी टीम इंडिया 26 ओवर में 117 रन ही बना सकी। जवाब में ऑस्ट्रेलिया ने 11वें ओवर में ही टारगेट हासिल कर लिया। ऑस्ट्रेलिया के मिचेल स्टार्क ने 5 विकेट लिए, इस प्रदर्शन के लिए उन्हें प्लेयर ऑफ द मैच का अवॉर्ड दिया गया।
ऑस्ट्रेलियाई कप्तान स्टीव स्मिथ ने फ्लाइंग कैच पकड़ा। मैच के बेस्ट बॉलर स्टार्क को अक्षर पटेल ने लगातार 2 छक्के लगाए। वहीं मिचेल मार्श और ट्रेविस हेड ने विस्फोटक बैटिंग कर 118 रन का टारगेट महज 66 बॉल में चेज कर टीम इंडिया को गेंद बाकी रहते सबसे बड़ी हार दी। जानिए मैच के ऐसे ही टॉप मोमेंट्स...
स्टार्क और पेसर्स के आगे बेबस इंडियन बैटर्स 
पहले वनडे में 3 विकेट लेकर भारतीय बैटर्स को परेशान करने वाले मिचेल स्टार्क ने दूसरे मैच में धारदार गेंदबाजी की। पहले ही ओवर में ओपनर शुभमन गिल को शून्य पर पवेलियन भेजने के बाद उन्होंने पांचवें ओवर में कप्तान रोहित शर्मा को भी स्लिप में कैच आउट कराया। पांचवें ही ओवर में उन्होंने सूर्यकुमार यादव को LBW आउट किया।
पावरप्ले के नौवें ही ओवर में उन्होंने केएल राहुल को भी 9 रन के निजी स्कोर पर पवेलियन भेज दिया। इस वक्त भारत का स्कोर 8.4 ओवर में 48 रन पर 4 विकेट हो गया था। स्टार्क ने 26वें ओवर की आखिरी बॉल पर मोहम्मद सिराज को बोल्ड कर भारतीय पारी खत्म की और वनडे करियर में 9वीं बार 5 विकेट लेने का कारनामा भी किया। स्टार्क के अलावा शॉन एबॉट ने 3 और नाथन एलिस ने 2 विकेट लिए। इस तरह भारतीय पारी के सभी बैटर्स पेसर्स के खिलाफ ही आउट हुए।
सूर्या का लगातार दूसरा गोल्डन डक 
इंजर्ड श्रेयस अय्यर की जगह वनडे टीम में नंबर-4 पर बैटिंग कर रहे सूर्यकुमार यादव लगातार दूसरे मैच में गोल्डन डक पर पवेलियन लौटे। दोनों ही बार उन्हें मिचेल स्टार्क ने LBW किया। पहले मैच में सूर्या विराट कोहली के आउट होने के बाद पवेलियन लौटे थे और इस बार रोहित शर्मा के बाद पारी के पांचवें ही ओवर में आउट हो गए।
सूर्यकुमार ICC की टी-20 रैंकिंग में नंबर-1 बैटर हैं और लंबे समय से इस पोजिशन पर बरकरार हैं, लेकिन वनडे में लगातार मौके मिलने के बाद भी वह कुछ खास नहीं कर पा रहे। उन्होंने करियर में 22 वनडे खेले हैं, लेकिन पिछले 16 मैचों से फिफ्टी नहीं लगा सके हैं।
दूसरे वनडे में सूर्या के विकेट के बाद भारत का स्कोर 4.5 ओवर में 32 रन पर 3 विकेट हो गया। विराट कोहली का साथ देने के लिए विकेटकीपर केएल राहुल आए, लेकिन दोनों ज्यादा देर टिक नहीं सके और भारत पहली पारी में 117 रन ही बना सका।
स्टीव स्मिथ का फ्लाइंग कैच 
पहली पारी में 10वें ओवर की दूसरी बॉल शॉन एबॉट ने ऑफ स्टंप के बाहर शॉर्ट लेंथ फेंकी। उप कप्तान हार्दिक पंड्या ने बैकफुट पंच किया, लेकिन बॉल विकेट के पीछे स्लिप की ओर गई। फर्स्ट स्लिप में खड़े ऑस्ट्रेलिया के कप्तान स्टीव स्मिथ अपनी दाईं तरफ कूदे और एक हाथ से शानदार कैच पकड़ लिया। हार्दिक 3 बॉल में एक रन ही बना सके। इस विकेट के बाद भारत का स्कोर 49 रन पर 5 विकेट हो गया।
अक्षर ने लगाए स्टार्क को 2 छक्के 
भारतीय पारी 26 ओवर में ही सिमट गई। 7 बैटर्स 10 रन से कम के स्कोर पर आउट हुए और विराट कोहली ने सबसे ज्यादा 31 रन बनाए। इस पारी में अक्षर पटेल 29 बॉल में 29 रन के स्कोर पर नाबाद रहे। उन्होंने पहली पारी के सबसे खतरनाक बॉलर स्टार्क की लगातार गेंदों पर 2 छक्के भी लगाए।
26वें ओवर की पहली बॉल पर उन्होंने सामने की तरफ और दूसरी बॉल पर फाइन लेग की दिशा में छक्के लगाए। पूरी भारतीय पारी में 2 ही छक्के लग सके, दोनों ही अक्षर ने लगाए, वो भी स्टार्क की गेंदों पर। ऑस्ट्रेलियाई पारी में 6 छक्के लगे, सभी मिचेल मार्श ने लगाए।
हेड-मार्श ने 66 बॉल में भारत को हराया 
118 रन के छोटे टारगेट का पीछा करने उतरे ऑस्ट्रेलियाई ओपनर मिचेल मार्श और ट्रेविस हेड ने विस्फोटक बैटिंग की। खास तौर पर मार्श ने, उन्होंने 36 बॉल में 66 रन बनाए। इस पारी में उन्होंने 6 चौके और 6 छक्के लगाए, इनमें उप कप्तान हार्दिक पंड्या के एक ओवर में 3 छक्के भी शामिल हैं।
हेड ने भी अपनी फिफ्टी पूरी की और 30 बॉल में 51 रन के स्कोर पर नाबाद रहे। उन्होंने 10 चौके लगाए, इनमें सिराज की लगातार गेंदों पर 4 चौके शामिल हैं। दोनों ने महज 66 बॉल में 121 रन बना डाले और भारत को वनडे में गेंद बाकी रहते उनकी सबसे बड़ी हार थमाई। इससे पहले टीम इंडिया को 2019 में न्यूजीलैंड ने 14.4 ओवर में 212 गेंद बाकी रहते हराया था।
वनडे में भारत की सबसे बड़ी हार
भारत को वनडे इतिहास की सबसे बड़ी हार मिली है। टीम को दूसरे वनडे में ऑस्ट्रेलिया ने दस विकेट से हरा दिया। टीम 234 बॉल रहते हार गई। इस लिहाज से यह हमारी वनडे इतिहास की सबसे बड़ी हार है। पिछला रिकॉर्ड 212 बॉल का था। न्यूजीलैंड ने 2019 में हमें हेमिल्टन में हराया था। टीम छठी बार 10 विकेट से हारी है। पढ़ें पूरी खबर...
164 रन पर ऑलआउट होने के बाद श्रीलंका को फॉलोऑन मिला
श्रीलंका और न्यूजीलैंड के बीच दो मैचों की टेस्ट सीरीज का दूसरा मुकाबला वेलिंग्टन में खेला जा रहा है। श्रीलंका ने तीसरे दिन पहली पारी में 26/2 के आगे खेलना शुरू किया। न्यूजीलैंड ने दूसरे दिन न्यूजीलैंड ने 4 विकेट खोकर 580 रन के विशाल स्कोर पर अपनी पारी घोषित की थी। श्रीलंका 303 रन से पीछे चल रहे है। पढ़ें पूरी खबर... 